|  |
| --- |
| ΟΝΟΜΑΤΙΚΟΙ ΠΡΟΣΔΙΟΡΙΣΜΟΙ |
| Ομοιόπτωτοι | Ετερόπτωτοι |
| **Παράθεση:** από το γενικό στο ειδικό**Επεξήγηση:** από το ειδικό στο γενικό**Επιθετικός:** δίνει μια μόνιμη ιδιότητα**Κατηγορηματικός:** δίνει μια παροδική ιδιότητα. Π.χ. Άφησε την πόρτα ανοιχτή. | **Σε γενική** ΚτητικήΚαταγωγής ή συγγένειαςΔημιουργούΔιαιρετική ΤόπουΧρόνουΑιτίαςΠεριεχομένου Διάστασης ή Μονάδας μέτρησηςΠοσότηταςΙδιότηταςΣκοπούΧρήσηςΥποκειμενική1Αντικειμενική1  | **Σε αιτιατική**ΑναφοράςΠοσού ή του μέτρου2Π.χ. Ήταν ένα άλμα τέσσερα μέτρα μήκος.Έζησαν είκοσι χρόνια μαζί.Αγόρασε οικόπεδο εκατό τετραγωνικά μέτρα. |
| **1 Μετατρέπουμε το ουσιαστικό που προσδιορίζεται από τη γενική σε ρήμα.** **Αν η γενική τότε μετατραπεί σε υποκείμενο, είναι γενική υποκειμενική (δείχνει τον δράστη της ενέργειας). Αν μετατραπεί σε αντικείμενο, είναι γενική αντικειμενική (δείχνει τον αποδέκτη της ενέργειας).****Π.χ. Η νίκη των Ελλήνων: νίκησαν οι Έλληνες. Η γενική έγινε υποκείμενο.** **Το κόψιμο της πίτας από τον δήμαρχο: ο δήμαρχος κόβει την πίτα. Η γενική έγινε αντικείμενο.****2** **Το πηγάδι είχε πέντε μέτρα βάθος. Λιμουζίνα δέκα μέτρα.** |

* **Να βρείτε το είδος της γενικής:**
1. Το έφερε ο ξάδελφος της Μαρίας.
2. Το σπίτι της Ελένης είναι κουκλίστικο.
3. Τον ξύπνησε το κουδούνισμα του ρολογιού.
4. Οι εργάτες ανέλαβαν το γκρέμισμα της οικοδομής.
5. Ένα από τα χαρακτηριστικά του είναι η αγάπη του βιβλίου.
6. Οι νόμοι του Δράκοντα ήταν εξαιρετικά αυστηροί.
7. Μετά την εισβολή των εχθρών ακολούθησε πανικός.
8. Η κατάληψη της Δεκέλειας από τους Σπαρτιάτες είχε σοβαρές επιπτώσεις.
9. Η κατασκευή πλοίων είναι υπόθεση δαπανηρή.
10. Το σφύριγμα της χύτρας σημαίνει πως το φαγητό είναι έτοιμο.
11. Διδαχτήκαμε το τρελοβάπορο του Ελύτη.
12. Το δυνατό κτύπημα της πόρτας από το Γιάννη ενόχλησε τους γείτονες.
13. Στη μάχη του Μαραθώνα αρχηγός των Αθηναίων ήταν ο Μιλτιάδης.
14. Η νίκη των Ελλήνων στη Σαλαμίνα ήταν σημαντική.
15. Ασχολείται με δουλειές της νύχτας.
16. Έσπασε το ποτήρι του νερού.
17. Δεν θα διαβάσω καθόλου στις διακοπές των Χριστουγέννων.
18. Φόρεσε αμέσως τα ρούχα της δουλειάς.
19. Μου πήρε χρόνο το κόψιμο του χαρτιού.
20. Σήμερα μάθαμε για τη μάχη του Μαραθώνα.
21. Δύο μαθητές της τάξης πήραν αποβολή.
22. Ο ορειβάτης κατέκτησε την κορυφή του βουνού.
23. Να το ρίξεις στο καλάθι των σκουπιδιών.
24. Το πλοίο έπεσε στα βράχια της ακτής.
25. Η απάντηση του μαθητή ήταν σωστή.
26. Αναρριχηθήκαμε μέχρι την κορυφή του βουνού.
27. Έστειλε μια επιστολή διαμαρτυρίας στο Υπουργείο.
28. Ακούς το γαύγισμα του σκύλου;
29. Περίμενα πολλές ώρες στην αίθουσα αναμονής.
30. Πραγματοποιήθηκε διαδήλωση των εργαζομένων.
31. Κάηκαν όλα τα δέντρα του δάσους.
32. Η αναπαλαίωση της οικίας διάρκεσε τρία χρόνια.
33. Τα τεχνολογικά επιτεύγματα του αιώνα μας είναι θεαματικά.
34. Τον αρρώστησε ο πόνος του χωρισμού.
35. Οι στρατιώτες είναι φρουροί της πατρίδας.
36. Εργάζεται σε αποθήκη καπνού.
37. Τον βασάνιζε ο φόβος της αποτυχίας.
38. Το κλάμα του μωρού σήκωσε στο πόδι την πολυκατοικία.
39. Η χαρά της επιτυχίας ήταν μεγάλη.
40. Η λύπη του αποχωρισμού ήταν ζωγραφισμένη στο πρόσωπό της.

**ΣΗΜΕΙΩΣΗ**: Συντακτικό νέας ελληνικής σελ. 38 – 39.